paragraph_text: Pjesma Eurovizije 1989. je 34. izdanje Eurovizije održano u Lausanneu, Švicarska 6. svibnja 1989. Švicarska je dobila domaćinstvo tako što je Céline Dion, koja je predstavljala Švicarsku, pobijedila 1988. godine u Dublinu, Irska. Voditelji su bili Lolita Morena i Jacques Deshenaux. Hrvatska grupa Riva, koja je predstavljala Jugoslaviju, pobijedila je na ovom Eurosongu s pjesmom "Rock Me", koja je dobila 137 bodova, 7 više od drugoplasirane Velike Britanije. To je bila prva, ali i jedina pobjeda Jugoslavije.